નોટબંધી દરમિયાન મધ્યમ વર્ગ અને અમીર લોકોએ 50 દિવસની અંદર બેંકોમાં 10 લાખ કરોડ રૂપિયાની 500 અને 1000 ની જૂની ચલણી નોટો જમા કરાવી છે. એ સમયે બજારમાં જેટલુ નાણું ચલણમાં હતું, તેના કરતાં આ આંકડો લગભગ બે તૃતિયાંશ જેટલો છે. જાણકારી અનુસાર આ રોકડા લગભગ 1 કરોડ બેંક ખાતાઓમાં જમા કરવવામાં આવ્યા છે. બેંકોમાં આટલી મોટી માત્રામાં પૈસા જમા થયા બાદ હવે આવકવેરા વિભાગ શંકાસ્પદ નાણાંની તપાસ કરી રહ્યું છે.